Document ID: 31986R1202

KOMISSION ASETUS (ETY) N:o 1202/86,
annettu 23 päivänä huhtikuuta 1986,
tavaran luokittelusta yhteisen tullitariffin alanimikkeeseen 84.52 B
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 2055/84(2), ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi olisi täsmennettävä sellaisen kirjoituskoneen luokittelua, johon kuuluvalla laskulaitteella voidaan suorittaa aritmetiikan neljä peruslaskutoimitusta ja joka on varustettu tekstien tallentamiseen tarkoitetulla muistilla sekä käyttöliittymällä, jolla se voidaan liittää automaattiseen tietojenkäsittelykoneeseen,
neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 1069/86(4), liitteenä olevan yhteisen tullitariffin nimikkeeseen 84.51 kuuluvat muun muassa muut kuin laskulaittein varustetut kirjoituskoneet, nimikkeeseen 84.52 muun muassa laskukoneet, laskulaittein varustetut kirjanpitokoneet, kassantarkastus-, postitus- ja pääsylippukoneet sekä niiden kaltaiset koneet, nimikkeeseen 84.53 muun muassa automaattiset tietojenkäsittelykoneet ja niiden yksiköt ja nimikkeeseen 84.54 muut toimistokoneet ja -laitteet,
kyseiseen koneeseen kuuluu laskulaite, ja sen vuoksi se on jätettävä nimikkeen 84.51 ulkopuolelle,
tämä kone on varustettu käyttöliittymällä, jolla se voidaan liittää automaattiseen tietojenkäsittelykoneeseen, mutta sitä ei voida pitää 84 ryhmän 3 lakihuomautuksen B kohdassa tarkoitettuna yksikkönä,
koska se voi toimia itsenäisesti; tämän vuoksi tariffinimikettä 84.53 ei voida ottaa huomioon,
tariffinimike 84.52 käsittää laskulaittein varustetut kirjoituskoneet; kyseisellä koneella on nämä perusominaisuudet, vaikka siinä on myös käyttöliittymä; näin ollen ei ole syytä ottaa huomioon nimikettä 84.54,
kyseinen kone on siis luokiteltava nimikkeeseen 84.52, alanimikkeeseen 84.52 B, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Kirjoituskone, johon kuuluvalla laskulaitteella voidaan suorittaa aritmetiikan neljä peruslaskutoimitusta ja joka on varustettu tekstien tallentamiseen tarkoitetulla muistilla sekä käyttöliittymällä, jolla se voidaan liittää automaattiseen tietojenkäsittelykoneeseen, kuuluu alanimikkeeseen
84.52 Laskukoneet, laskulaittein varustetut kirjanpitokoneet, kassantarkastus-, postitus- ja pääsylippukoneet sekä niiden kaltaiset koneet:
B muut.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä huhtikuuta 1986.

Labels: 3
1